|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΚΑΛΛΙΘΕΑΣ**    **ΔΙΕΥΘΥΝΣΗ**: Περιβάλλοντος  **ΤΜΗΜΑ**: Μελετών πρασίνου  **ΤΑΧ. Δ/ΝΣΗ**: Ματζαγριωτάκη 76, Τ.Κ. 176 76  **ΑΡΜΟΔΙΟΣ**: Ρυμενίδης Γεώργιος  **ΤΗΛΕΦ.**: 2132070454 | Καλλιθέα 22/03/2021  Αρ. Πρωτ.: **12285**    **ΠΡΟΣ**  τον κ. Πρόεδρο του  Δημοτικού Συμβουλίου |

**ΘΕΜΑ** : Λήψη απόφασης για: α) την διεξαγωγή πρόχειρου προφορικού πλειοδοτικού διαγωνισμού

για την ανάδειξη αναδόχου ανακύκλωσης των άχρηστων ελαστικών οχημάτων, β) την

έγκριση δημοσίευσης περίληψης της διακήρυξης.

Προκειμένου ο Δήμος Καλλιθέας να ενταχθεί στο πρόγραμμα Εναλλακτικής Διαχείρισης, για τη διαχείριση αποβλήτων από άχρηστα ελαστικά οχημάτων που παράγονται από το συνεργείο του Δήμου, προτείνεται η διενέργεια δημοπρασίας για τη σύναψη σύμβασης με νόμιμο συλλέκτη, για την συλλογή & μεταφορά τους σε Σύστημα Εναλλακτικής Διαχείρισης, με σκοπό τη σωστή διαχείρισή τους και την προστασία του περιβάλλοντος και των ανθρώπων από τα επικίνδυνα απόβλητα.

Κατόπιν των ανωτέρω παρακαλούμε κ. Πρόεδρε όπως εισηγηθείτε στο Σώμα:

Α) την έγκριση διενέργειας πλειοδοτικού φανερού και προφορικού διαγωνισμού, για την ανάδειξη αναδόχου ανακύκλωσης των άχρηστων ελαστικών οχημάτων, σύμφωνα με τις διατάξεις του Π.Δ. 270/81, προκειμένου ο Δήμος μας να συμμορφωθεί με τις διατάξεις του Π.Δ. 109/2004 – ΦΕΚ 75/Α/5-3-2004 .

Β) την έγκριση δημοσίευσης περίληψης της διακήρυξης που αφορά τον παραπάνω διαγωνισμό, σε μια ημερήσια και μια τοπική εφημερίδα, σύμφωνα με τις διατάξεις του Π.Δ. 270/81(Άρθρο 4)

Τα έσοδα της εκποίησης θα πιστώσουν τον Κ.Α. 16990006 «Έσοδα από ανακύκλωση λοιπών ροών αποβλήτων (ηλεκτρολογικά, ηλεκτρονικά, υφάσματα, κλπ.)», προϋπολογισμού 2021.

##### **Ο Αντιδήμαρχος**

**Κων. Ευσταθίου**

**Εσωτερική διανομή:**

1. Οικονομική Υπηρεσία

2. Δ/νση Περιβάλλοντος